ai4bharat/Pralekha huggingface dataset:
पंतप्रधान कार्यालय
भारत -संयुक्त अरब अमिरात आभासी शिखर परिषद
नवी दिल्ली, 18 फेब्रुवारी 2022
पंतप्रधान नरेंद्र मोदी आणि अबू धाबीचे युवराज महामाहीम शेख़ मोहम्मद बिन ज़ायेद अल नाहयान यांच्यासोबत आज आभासी माध्यमातून एक शिखर परिषद झाली. यावेळी दोन्ही नेत्यांनी सर्व उभय राष्ट्रांच्या व्दिपक्षीय संबंधात सातत्याने होत असलेल्या प्रगतीविषयी समाधान व्यक्त केले.
या बैठकीनंतर पंतप्रधान आणि युएईच्या युवराजांनी एक संयुक्त निवेदन जारी केले. “भारत आणि युएई यांच्यातील सर्वसमावेशक रणनीतीक भागीदारी: नवी क्षितिजे, नवे मैलाचे दगड” अशा शीर्षकाच्या या निवेदनात भारत आणि संयुक्त अरब अमिरात यांच्यातील भविष्यमूलक भागीदारीविषयीचा आराखडा निश्चित करण्यात आला आहे. दोन्ही देशांमधील सामायिक उद्दिष्टांमध्ये, नवा व्यापार,गुंतवणूक आणि विविध क्षेत्रात नवोन्मेषी प्रयत्नांना प्रोत्साहन देणे, यात, अर्थव्यवस्था, ऊर्जा, हवामान बदल, उदयोन्मुख तंत्रज्ञान, कौशल्ये आणि शिक्षण, अन्नसुरक्षा, आरोग्य व्यवस्था, संरक्षण आणि सुरक्षा अशा विविध क्षेत्रांचा यात समावेश असेल.
या आभासी शिखर परिषदेचे मुख्य वैशिष्ट्य म्हणजे, यात भारत-युएई यांच्यादरम्यान स्वाक्षरी करण्यात आलेला सर्वसमावेशक वित्तीय भागीदारी करार. भारताचे वाणिज्य आणि उद्योग मंत्री पीयूष गोयल आणि युएईचे मंत्री अब्दुल्ला बिन तौक़ अल मारी यांनी या करारावर स्वाक्षऱ्या केल्या. या करारामुळे, भारत आणि संयुक्त अरब अमिरात या दोन्ही देशांना व्यावसायिक लाभ मिळणार आहेत. यात व्यापक बाजारपेठेची उपलब्धता आणि शुल्कात कपात यांचाही समावेश असेल. सीईपीए मुळे पुढच्या पाच वर्षात, दोन्ही देशातील द्वीपक्षीय व्यापार, 60 अब्ज डॉलर्स वरुन 100 अब्ज डॉलर्स पर्यंत पोहोचण्याची अपेक्षा आहे.
दोन्ही नेत्यांनी भारताच्या 75 व्या स्वातंत्र्य दिन आणि संयुक्त अरब अमिरातीच्या 50 व्या स्थापना दिनाच्या स्मरणार्थ संयुक्त टपाल तिकिटाचे अनावरण केले. या शिखर परिषदेत भारत आणि संयुक्त अरब अमिरातीच्या प्रतिनिधींनी दोन सामंजस्य करारावर स्वाक्षऱ्या केल्या. यापैकी एक करार अन्न सुरक्षा मार्गिकेसाठी अपेडा आणि डीपी वर्ल्ड आणि अल दाहारा यांच्यात झाला तर, दुसरा करार भारताच्या गिफ्ट सिटी आणि अबू धाबी जागतिक बाजार यांच्यात वित्तीय प्रकल्प आणि सेवा यासाठी झाला. इतर दोन सामंजस्य करार - एक हवामान बदलाविरुद्ध लढा देण्यासाठी आणि दुसरा शिक्षण क्षेत्राविषयी - देखील दोन्ही देशांमध्ये करण्यात आले.
कोविड महामारीदरम्यान भारतीय समुदायाची काळजी घेतल्याबद्दल पंतप्रधानांनी अबू धाबीचे अमिरातीचे युवराजांचे आभार मानले. त्यांनी युवराजांना लवकरात लवकर भारत भेटीला येण्याचे आमंत्रण दिले.S.Bedekar/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
डायमंड लीग ट्रॉफी विजेत्या नीरज चोप्राचे पंतप्रधानांनी केले अभिनंदन
प्रतिष्ठेची डायमंड लीग ट्रॉफी जिंकणारा पहिला भारतीय बनून पुन्हा एकदा इतिहास घडवल्याबद्दल पंतप्रधान नरेंद्र मोदी यांनी नीरज चोप्रा याचे अभिनंदन केले आहे.
एका ट्विटमध्ये पंतप्रधान म्हणाले;
"प्रतिष्ठेची डायमंड लीग ट्रॉफी जिंकणारा पहिला भारतीय बनून पुन्हा एकदा इतिहास लिहिल्याबद्दल @Neeraj_chopra1 चे अभिनंदन. त्याने निष्ठा आणि सातत्य याचे दर्शन घडवले आहे. त्याला वारंवार मिळालेले यश भारतीय ऍथलेटिक्स करत असलेल्या महान प्रगतीचे दर्शन घडवते."
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 209 कोटी 67 लाखांहून अधिक मात्रा देण्यात आल्या. 
गेल्या 24 तासात 26,58,755 लस मात्रा देण्यात आल्या.
भारतातील उपचाराधीन रुग्णांची संख्या सध्या 99,879
उपचाराधीन रुग्णांची संख्या प्रमाण आहे 0.23%
रुग्ण बरे होण्याचा दर सध्या 98.59%
गेल्या 24 तासात 12,783 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,37,12,218
गेल्या 24 तासात 11,539 नव्या कोरोना रुग्णांची नोंद.
दिवसाचा पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  88.24 कोटी कोविड तपासण्या घेण्यात आल्या, असून गेल्या 24 तासात 3,07,680 कोविड तपासण्या घेण्यात आल्या.
भूविज्ञान मंत्रालय
नौदलप्रमुख ऍडमिरल आर हरी कुमार यांनी घेतली केंद्रीय मंत्री जितेंद्र सिंह यांची भेट आणि भारताच्या नील अर्थव्यवस्थेला गतिमान करू शकणाऱ्या खोल महासागरी मोहिमेसंदर्भात सहकार्य वृद्धिंगत करण्याच्या उपयुक्ततेबाबत केली चर्चा
भूविज्ञान मंत्रालय आणि भारतीय नौदल यांच्यात पाण्याखाली वापरता येणाऱ्या वाहनाची निर्मिती आणि विकासाबाबतच्या ज्ञानाच्या देवाणघेवाणीविषयी लवकरच सामंजस्य करार होणार
नवी दिल्ली, 21 जानेवारी 2022
नौदलप्रमुख ऍडमिरल आर हरी कुमार यांनी आज केंद्रीय विज्ञात आणि तंत्रज्ञान राज्यमंत्री , केंद्रीय भूविज्ञान राज्यमंत्री , पंतप्रधान कार्यालयाचे राज्यमंत्री, सार्वजनिक तक्रार निवारण, कार्मिक, निवृत्तीवेतन, अणुउर्जा आणि अंतराळमंत्री जितेंद्र सिंह यांची भेट घेतली आणि भारताच्या नील अर्थव्यवस्थेला गतिमान करू शकणाऱ्या खोल महासागरी मोहिमेसंदर्भात सहकार्य वृद्धिंगत करण्याच्या उपयुक्ततेबाबत चर्चा केली. भारताच्या खोल महासागरातील साधनसंपत्तीचा शोध घेण्यासाठी आणि महासागरी साधनसंपत्तीचा शाश्वत वापर करणारे खोल सागरी तंत्रज्ञान विकसित करण्यासाठी खोल महासागरी मोहीमेची रचना करण्यात आली असल्याचे जितेंद्र सिंह यांनी सांगितले. भारताच्या भविष्यकालीन अर्थव्यवस्थेवर या मोहिमेचा खूप मोठा प्रभाव असेल, असे ते म्हणाले. पाण्याखाली वापरता येणाऱ्या वाहनाची निर्मिती आणि विकासाबाबतच्या ज्ञानाच्या देवाणघेवाणीविषयी भूविज्ञान मंत्रालय आणि भारतीय नौदल यांच्यात लवकरच सामंजस्य करार होणार आहे.
भारत सरकारच्या नील अर्थव्यवस्थेशी संबंधित उपक्रमांना पाठबळ देण्यासाठी खोल सागरी मोहीम हा एक युद्धपातळीवर हाती घेतलेला प्रकल्प आहे. मत्स्य 6000 या मानवासह पाण्याखाली जाऊ शकणाऱ्या वाहनाची प्राथमिक रचना पूर्ण झाली आहे आणि त्याच्या विकासासाठी इस्रो, आयआयटीएम आणि डीआरडीओसह विविध संघटनांचे पाठबळ घेऊन त्याची निर्मिती प्रक्रिया सुरू झाली आहे, अशी माहिती डॉ. जितेंद्र सिंह यांनी दिली. हे वाहन तीन व्यक्तींना शास्त्रीय सेन्सर आणि साहित्यासह पाण्याखाली 6000 मीटर खोलीपर्यंत घेऊन जाऊ शकेल, अशा प्रकारे त्याची रचना करण्यात आली आहे, असे ते म्हणाले.
भूविज्ञान मंत्रालयाकडून पाच वर्षांच्या काळात 4077 कोटी रुपये खर्चाने राबवण्यात येणाऱ्या खोल महासागरी मोहिमेला  मोदी सरकारने जून 2021 मध्ये मान्यता दिली होती. ही मोहीम एक बहु- मंत्रालयीन, बहु- अनुशासनात्मक कार्यक्रम असून त्यामध्ये खोल समुद्रातील उत्खननाच्या तंत्रज्ञानासोबत, 6000 मीटर खोलीपर्यंत मानवाला घेऊन जाऊ शकणाऱ्या वाहनाचा विकास, खोल महासागरातील खनिजसंपत्तीचा आणि जैवविविधतेचा शोध, महासागरातील उत्खनन आणि शोधकार्यासाठी संशोधन वाहन खरेदी, खोल सागरी संशोधन आणि सागरी जीवशास्त्रातील क्षमतावृद्धी यांचा समावेश असलेल्या खोल सागरी तंत्रज्ञानाच्या विकासावर भर देण्यात आला आहे.S.Tupe/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
अर्थ मंत्रालय
केंद्र सरकारने राज्ये तसेच केंद्रशासित प्रदेशांना वस्तू आणि सेवा करातील नुकसान भरपाईपोटी 17,000 कोटी रुपये वितरित केले
केंद्र सरकारने एप्रिल ते जून 2022 या कालावधीतील जीएसटी अर्थात वस्तू आणि सेवा करातील उर्वरित नुकसानभरपाई म्हणून 24 नोव्हेंबर 2022 रोजी राज्यांना 17,000 कोटी रुपये वितरित केले आहेत. यापैकी महाराष्ट्राला सर्वाधिक 2,081 कोटी रुपये मिळाले . . 2021-22 या आर्थिक वर्षात जीएसटी भरपाई म्हणून आतापर्यंत राज्ये तसेच केंद्रशासित प्रदेशांना उपरोल्लेखित रकमेसह एकूण 1,15,662 कोटी रुपये देण्यात आले आहेत.
ऑक्टोबर 2022 पर्यंत केवळ 72,147 कोटी रुपये एकूण अधिभार संकलन झाले ही सत्य परिस्थिती आहे आणि तरीही, केंद्र सरकारतर्फे स्वतःच्या स्त्रोतांकडून 43,515 कोटी रुपये जारी करण्यात येत आहेत. यामुळे केंद्राने आगाऊ स्वरुपात या वर्षी मार्च महिन्यापर्यंत संकलित करण्यात येणारी अधिभाराची अंदाजित संपूर्ण रक्कम राज्यांना भरपाई म्हणून उपलब्ध करून दिली आहे.राज्यांना त्यांच्या स्त्रोतांचे व्यवस्थापन योग्य प्रकारे करता यावे तसेच विद्यमान आर्थिक वर्षात त्यांचे कार्यक्रम, विशेषतः भांडवलावरील व्यय यशस्वीपणे करणे सुनिश्चित व्हावे या उद्देशाने असा निर्णय घेण्यात आला आहे.
फेब्रुवारी ते मार्च 2022 या काळासाठीची तात्पुरत्या स्वरूपातील जीएसटी भरपाई म्हणून केंद्र सरकारने या वर्षी मे महिन्यात देखील 86,912 कोटी रुपये वितरीत केले होते. त्या वेळी जीएसटी नुकसानभरपाई निधीमध्ये केवळ 25,000 कोटी रुपये शिल्लक असून देखील स्वतःच्या स्त्रोतांमधून 62,000 कोटी रुपयांच्या निधीची व्यवस्था करून सरकारने राज्यांना पाठबळ पुरविले होते.
|
|
Name of the State/UT
|
|

|
|
Andhra Pradesh
|
|
682
|
|
Assam
|
|
192
|
|
Bihar
|
|
91
|
|
Chhattisgarh
|
|
500
|
|
Delhi
|
|
1,200
|
|
Goa
|
|
119
|
|
Gujarat
|
|
856
|
|
Haryana
|
|
622
|
|
Himachal Pradesh
|
|
226
|
|
Jammu and Kashmir
|
|
208
|
|
Jharkhand
|
|
338
|
|
Karnataka
|
|
1,915
|
|
Kerala
|
|
773
|
|
Madhya Pradesh
|
|
722
|
|
Maharashtra
|
|
2,081
|
|
Odisha
|
|
524
|
|
Puducherry
|
|
73
|
|
Punjab
|
|
984
|
|
Rajasthan
|
|
806
|
|
Tamil Nadu
|
|
1,188
|
|
Telangana
|
|
542
|
|
Uttar Pradesh
|
|
1,202
|
|
Uttarakhand
|
|
342
|
|
West Bengal
|
|
814
|
|
Total
|
|
17,000
पंतप्रधान कार्यालय
माजी केंद्रीय मंत्री श्री. दिग्विजयसिंह झाला यांच्या निधनाबद्दल पंतप्रधानांनी व्यक्त केला शोक
पंतप्रधान नरेंद्र मोदी यांनी, माजी केंद्रीय मंत्री श्री. दिग्विजयसिंह झाला यांच्या निधनाबद्दल शोक व्यक्त केला आहे.
एका ट्वीटमध्ये पंतप्रधान म्हणाले, "माजी केंद्रीय मंत्री श्री. दिग्विजयसिंह झाला जी यांच्या निधनाने अतिशय दुःख झाले. गुजरात आणि राष्ट्रीय राजकारणात त्यांनी सक्रिय भूमिका बजावली. त्यांनी केलेल्या समाजसेवेबद्दल आणि पर्यावरणाप्रति असलेल्या आवडीबद्दल ते स्मरणात राहतील. त्यांच्या कुटुंबियांप्रति संवेदना. ओम शांती. "
दूरसंचार आणि माहिती तंत्रज्ञान मंत्रालय
5-जी स्पेक्ट्रम लिलावांना अंतिम रुप देण्यासाठी चर्चा
गृह मंत्रालय, संरक्षण मंत्रालय, अवकाश विभाग अशा सर्व विभागांच्या सचिवांच्या समितीने स्पेक्ट्रम वाटपासंदर्भात हे तंत्रज्ञान वापरणारी विविध मंत्रालये/विभाग यांच्याशी चर्चा केली आहे. उदयोन्मुख तंत्रज्ञान/वापर  आणि विविध महत्वाच्या बॅन्ड स्पेक्ट्रम वितरण शिफारशीविषयी चर्चा करण्यात आली. या सगळ्या चर्चेनुसार, दूरसंवाद विभागाने, दूरसंचार नियामक संस्था -ट्राय कडे 13-09-2021 कडे संदर्भ पाठवले असून, आंतरराष्ट्रीय मोबाईल दूरसंचार /5G साठी फ्रिक्वेन्सी बॅन्ड साठी शिफारसी करण्यात आल्या.
केंद्र सरकारने 2022 साली, 5-जी स्पेक्ट्रम चे लिलाव करण्याचे नियोजन केले आहे.
दूरसंचार सेवा प्रदाते  दिल्ली, मुंबई, जामनगर, अहमदाबाद, कोलकाता, चेन्नई, हैदराबाद, बंगळुरु, लखनौ, गुडगाव, गांधीनगर, चंडीगढ, पुणे आणि वाराणसी अशा शहरांसह, शहरी, उपनगरी आणि ग्रामीण भागात 5जी च्या चाचण्या घेत आहेत. देशभरातील विविध शहरांमध्ये व्यावसायिक/नेटवर्क 5-जी योजना सुरु करण्यासाठी, या चाचण्या सुरु आहेत.
केंद्रीय दूरसंचार राज्यमंत्री देवूसिंग चौहान यांनी आज राज्यसभेत ही माहिती दिली.
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी आज राष्ट्रीय युवा संसद महोत्सव 2022 च्या राष्ट्रीय फेरीच्या उद्घाटन सत्राला संबोधित केले
भारताच्या स्वातंत्र्याची 100 वर्षे जेंव्हा आपण पूर्ण करू तेव्हा भारताचे परिवर्तन घडवून आणण्यासाठी नवीन उपाय योजना सुचवा : अनुराग ठाकूर
नवी दिल्ली, 10 मार्च 2022
केंद्रीय युवा व्यवहार आणि क्रीडा मंत्री अनुराग ठाकूर यांनी आज नवी दिल्ली येथे संसदेच्या मध्यवर्ती सभागृहात तिसऱ्या राष्ट्रीय युवा संसद महोत्सवाच्या  2022 च्या राष्ट्रीय फेरीच्या उद्घाटन सत्राला संबोधित केले.
आपल्या भाषणादरम्यान अनुराग ठाकूर म्हणाले, “या वर्षीच्या राष्ट्रीय युवा संसद महोत्सवाची संकल्पना ‘नव्या भारताचा आवाज बना आणि उपाय शोधा आणि धोरण आखणीत योगदान द्या’ अशी आहे. घनकचरा व्यवस्थापन, उपासमार निर्मूलन, लैंगिक समानता, परवडणारी आणि स्वच्छ ऊर्जा, स्वच्छ पाणी आणि स्वच्छता यासारख्या मुद्द्यांवर लक्ष केंद्रित करण्याचे मी तुम्हा सर्वांना आवाहन करतो. आपण स्वातंत्र्याचा अमृत महोत्सव साजरा करत असताना, मी तुम्हाला विनंती करतो की, आपण आतापर्यंत केलेल्या प्रगतीवर चर्चा करा आणि स्वातंत्र्याची 100 वर्षे पूर्ण करत असताना भारताचे परिवर्तन घडवणाऱ्या नाविन्यपूर्ण कल्पना सादर करा. आरोग्य, क्रीडा, प्रसारमाध्यमं, वाहतूक, पायाभूत सुविधा, परदेशी घडामोडी या क्षेत्रात तरुण काय करू शकतात ज्यामुळे शंभर कोटी लोकांचे जीवन बदलेल? 1 अब्ज लोक मानवतेच्या भविष्यासाठी आणि 'जीवन सुलभतेसाठी' कशा प्रकारे योगदान देऊ शकतात?"
केंद्रीय मंत्री ठाकूर पुढे म्हणाले की, स्वामी विवेकानंद यांची विचारधारा पुढे नेत राष्ट्रीय युवा संसदेने युवकांमध्ये नेतृत्वगुण निर्माण करण्यात महत्त्वाची भूमिका बजावली आहे. युवकांनी या संधीचा उपयोग स्वामी विवेकानंदांच्या विचारसरणीतून प्रेरणा घेण्यासाठी करावा, असे आवाहन त्यांनी केले.
लोकसभेचे अध्यक्ष ओम बिर्ला 11 मार्च, 2022 रोजी राष्ट्रीय युवा संसद महोत्सवाच्या समारोप समारंभाला संबोधित करतील. अव्वल तीन राष्ट्रीय विजेत्यांना देखील समारोप समारंभात लोकसभा अध्यक्षांसमोर बोलण्याची संधी मिळेल.
राष्ट्रीय युवा संसद महोत्सव  हा तरुणांचा आवाज ऐकण्यासाठी आयोजित केला जातो, जे सार्वजनिक सेवांसह आगामी वर्षांमध्ये विविध क्षेत्रात सामील होतील. पंतप्रधानांनी 31 डिसेंबर 2017 रोजी आपल्या ‘मन की बात’ संबोधनात मांडलेल्या कल्पनेवर राष्ट्रीय युवा संसद महोत्सव आधारित आहे. राज्ये/केंद्रशासित प्रदेशातील 87 विजेत्यांना  संसदेच्या मध्यवर्ती सभागृहात उपस्थित राहण्याची संधी मिळते. राज्य युवा संसद  च्या 29 विजेत्यांना राष्ट्रीय स्तरावरील परीक्षकांसमोर  बोलण्याची संधी मिळते आणि राष्ट्रीय स्तरावरील तीन अंतिम विजेत्यांना प्रमाणपत्रे आणि पुरस्कार  आणि 2 उत्तेजनार्थ पुरस्कारासाठी 50,000 रुपये प्रदान केले जातील.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
रसायन आणि खते मंत्रालय
गुवाहाटी, हैदराबाद आणि एस.ए.एस. नगर  येथील एनआयपीईआर यांनी वैद्यकीय उपकरणांमधील नवीन एम.टेक कार्यक्रम सुरु केला असून 22 ऑक्टोबर 2020 पासून ऑनलाईन नोंदणी सुरू
वैद्यकीय उपकरणे ही जागतिक स्तरावर वाढत्या वैद्यकीय गरजा पूर्ण करणारे विज्ञानाचे एक उदयोन्मुख क्षेत्र आहे. नवीन तंत्रज्ञानाची निरंतर गरज, सुधारणा आणि विकास कायम राखण्यासाठी या उदयोन्मुख क्षेत्रात प्रशिक्षित लोकांची मागणी वाढत आहे. प्रशिक्षित व्यावसायिक तयार करण्यासाठी, गुवाहाटी, हैदराबाद आणि एस.ए.एस. नगर  या तीन एनआयपीईआरनी वैद्यकीय उपकरणांमधील नवीन एम.टेक कार्यक्रम सुरु केला आहे.
वैद्यकीय उपकरणे विकसित करण्यासाठी आवश्यक जीवशास्त्र, रसायनशास्त्र, गणित, क्लिनिकल विज्ञान आणि अभियांत्रिकी या विषयांचा समावेश करण्याच्या दृष्टीने याची रचना आखण्यात आली आहे. या अभ्यासक्रमात विविध वैद्यकीय उपकरणांचे नमुने विकसित करण्याच्या उद्देशाने एक वर्षाच्या प्रकल्प कार्याचा समावेश असेल. या अभ्यासक्रमासाठी प्रवेश मिळवण्यासाठी उमेदवारांसाठी किमान पात्रतेचा निकष बी.फार्म, फार्म डी/ एमएससी/ बीटेक/ बीई/ एमबी.बी.एस/ बीडीएस/ बीव्हीएसएससी आहे.
अभ्यासक्रमासाठी तुकडीमध्ये प्रत्येक एनआयपीईआर  मध्ये दर वर्षी 10 विद्यार्थी असतील.
या कार्यक्रमात विद्यार्थ्यांना आरोग्य सेवा, औषधनिर्माणशास्त्र, जैव तंत्रज्ञान आणि वैद्यकीय उपकरणे उद्योगात संशोधन आणि विकास तसेच वैद्यकीय उपकरणांच्या विविध क्षेत्रातील स्टार्ट-अप कंपन्या सुरू करण्यासारखे करियर पर्याय उपलब्ध आहेत.
महत्त्वाच्या तारखा: -
ऑनलाईन नोंदणी सुरू होण्याची तारीख - 22 ऑक्टोबर 2020
ऑनलाइन नोंदणीसाठी शेवटची तारीख - 15 नोव्हेंबर 2020
ऑनलाईन एनआयपीईआर संयुक्त प्रवेश परीक्षा - 4 डिसेंबर 2020
संपूर्ण माहितीसाठी कृपया आमच्या वेबसाईटला भेट द्या: -
वेबसाइट: http://www.niperhyd.ac.in
M.Chopade/S.Kane/P.Kor
पंतप्रधान कार्यालय
राष्ट्रकुल क्रीडा स्पर्धेतल्या पदक विजेत्यांचे पंतप्रधानांकडून अभिनंदन
नवी दिल्ली, 8 एप्रिल 2018
पंतप्रधान नरेंद्र मोदी यांनी, राष्ट्रकुल क्रीडा स्पर्धेतल्या पदक विजेत्यांचे अभिनंदन केले आहे. भारत्तोलकांचे अभिनंदन करताना, सुवर्णपदक विजेत्या रगाला वेंकट राहुल याचा अभिमान आहे. आपल्या भारत्तोलकांच्या चमकदार कामगिरीमुळे, भारत्तोलन क्षेत्राकडे येण्यासाठी अधिकाधिक युवकांना प्रेरणा मिळेल असे पंतप्रधानांनी म्हटले आहे.
69 किलो वजनी गटात सुवर्ण पदक पटकावणाऱ्या महिला भारत्तोलक, पूनम यादवचे अभिनंदन. भारत्तोलनाप्रती तिची निष्ठा वाखाणण्याजोगी असल्याचे पंतप्रधानांनी म्हटले आहे.
नेमबाजांचे अभिनंदन, मनू भाकेरनं चमकदार कामगिरी सुरूच ठेवत, महिलांच्या 10 मीटर एअर पिस्तूल प्रकारात सुवर्ण पदकाची कमाई केली आहे. तिचे अभिनंदन.
महिलांच्या 10 मीटर एयर पिस्तूल प्रकारात रजत पदक मिळवणाऱ्या हीना सिद्दूची कामगिरी प्रभावदार आहे, तिचे अभिनंदन करतानाच भविष्यातील कामगिरीसाठी, पंतप्रधानांनी तिला शुभेच्छाही दिल्या आहेत.
पुरुषांच्या 10 मीटर एअर रायफल प्रकारात नेमबाज रवी कुमार याने कांस्य पदक पटकावले असून त्याच्या कामगिरीचा प्रत्येक भारतीयाला अभिमान आहे. या युवा नेमबाजाने क्रीडा क्षेत्रात भरीव योगदान दिल्याचे पंतप्रधान म्हणाले.
NS/NC/PK
(Visitor Counter : 78
विज्ञान आणि तंत्रज्ञान मंत्रालय
विज्ञान आणि तंत्रज्ञान धोरणाच्या निर्मितीमध्ये वंचितांच्या आवाजाची दखल
विज्ञान आणि तंत्रज्ञान धोरणाच्या निर्मितीमध्ये कम्युनिटी रेडिओची महत्त्वाची भूमिका
नवी दिल्ली, 13 ऑगस्ट 2020
विज्ञान आणि तंत्रज्ञान धोरणाच्या निर्मितीसाठी भारतात पहिल्यांदाच अशा आवाजांची दखल घेतली जाणार आहे ज्यांनी यापूर्वी कधीच आपले म्हणणे मांडले नव्हते आणि त्यासाठी कम्युनिटी रेडिओचा वापर केला जाणार आहे.
विज्ञान आणि तंत्रज्ञान विभागाने प्रधान वैज्ञानिक सल्लागार कार्यालयाच्या सहकार्याने विज्ञान तंत्रज्ञान आणि नवनिर्मिती धोरण 2020 च्या निर्मितीची प्रक्रिया सुरु केली आहे. धोरणाच्या रचनेमध्ये विकेंद्रीकरण करण्यावर भर देत या धोरणात आमूलाग्र बदल करून समावेशक प्रक्रियेचा अवलंब करण्यात येणार आहे.
परस्परांशी जोडल्या गेलेल्या चार मार्गांवर या धोरण निर्मितीची प्रक्रिया आधारित आहे. सुमारे 15 हजार संबंधितांचा त्यात समावेश असून त्यामध्ये कम्युनिटी रेडिओच्या माध्यमातून मिळणाऱ्या सूचना आणि शिफारशींचाही समावेश असेल. त्यानुसार एनसीएसटीसी अर्थात राष्ट्रीय विज्ञान आणि तंत्रज्ञान दळणवळण परिषदेने लोकांकडून सूचना स्वीकारण्यासाठी कम्युनिटी रेडिओचा आगळावेगळा उपयोग करण्याची पद्धत अवलंबली आहे. देशभरात 291 कम्युनिटी रेडिओ केंद्रांपैकी प्रादेशिक विविधता, लिंग आणि लोकांपर्यंत पोहोचण्याची क्षमता या आधारावर 25 केंद्रांची निवड करण्यात आली आहे. सीईएमसीए अर्थात कॉमनवेल्थ एज्युकेशनल मिडिया सेंटर फॉर एशियाच्या माध्यमातून क्षमतावृद्धी आणि सहकार्यासाठी या प्रक्रियेचा अवलंब करण्यात येत आहे.
या धोरणासंदर्भातील विज्ञान आणि तंत्रज्ञान विभागाने तयार केलेला श्राव्य मजकूर 13 भारतीय भाषांमधून एका आकर्षक घोषवाक्यासह या निवडक कम्युनिटी रेडिओवरून 1 ऑगस्ट 2020 पासून प्रसारित करण्यात येत आहे.30 सप्टेंबर 2020 पर्यंत हे प्रसारण सुरू राहणार आहे. या केंद्रांकडून मिळालेली माहिती या धोरणामध्ये विविध स्वरुपात संकलित करण्यात येणार आहे. समुदायांच्या प्रतिनिधींशी समूह संवाद सुरू करण्यात आला आहे.
वैविध्यपूर्ण वैज्ञानिक क्षेत्रांच्या गरजांनुसार त्यांच्या प्राधान्यक्रमांच्या बाबींची पुनर्रचना करणे आणि देशाच्या समग्र सामाजिक आर्थिक विकासासाठी समाजाच्या बदलत्या आकांक्षांशी त्यांची सांगड घालणे हा या धोरणाचा उद्देश आहे.
तळागाळातील लोकांना भेडसावणाऱ्या समस्या लक्षात घेण्यासाठी आणि त्यावरील उत्तरे शोधण्यासाठी त्यांनी केलेल्या उपाययोजनांबाबतच्या दृष्टीकोनाचा विज्ञान, तंत्रज्ञान आणि नवनिर्मितीवरील धोरणाच्या निर्मितीसाठी, फायदा होईल, असे विज्ञान आणि तंत्रज्ञान विभागाचे सचिव आशुतोष शर्मा यांनी सांगितले आहे.
M.Chopade/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
माहिती आणि प्रसारण मंत्रालय
थेट प्रक्षेपणासह प्रसारभारती सोबत साजरा करा 75 वा स्वातंत्र्य दिन
यंदा भारताचा 75 वा स्वातंत्र्यदिवस स्वातंत्र्याचा अमृत महोत्सव म्हणून साजरा करत असताना, लाल किल्ल्याच्या तटबंदीवरुन होणाऱ्या माननीय पंतप्रधान नरेंद्र मोदी यांच्या भाषणाचे थेट प्रक्षेपण दूरदर्शन आणि आकाशवाणीद्वारे आपल्यापर्यंत पोहोचणार आहे.
दूरदर्शन आणि आकाशवाणीवर स्वातंत्र्यदिन सोहळ्याचे प्रसारण स्वातंत्र्यदिनाच्या पूर्वसंध्येला 14 ऑगस्ट रोजी संध्याकाळी सात वाजता माननीय राष्ट्रपती श्री. राम नाथ कोविंद यांच्या राष्ट्राला उद्देशून होणाऱ्या भाषणाने सुरु होईल.
40 कॅमेरांच्या माध्यमातून दूरदर्शनवरूवरील स्वातंत्र्यदिन सोहळ्याच्या थेट प्रसारणाद्वारे या 15 ऑगस्टला लाल किल्यावर पंतप्रधानांच्या हस्ते होणाऱ्या ध्वजारोहणाचा ऐतिहासिक क्षण अधिक विस्तृतपणे प्रेक्षकांना पाहता येईल.
आकाशवाणीच्या राष्ट्रीय वाहिन्या संपूर्ण सोहळ्याचे इंग्रजी आणि हिंदी भाषेतील थेट समालोचन श्रोत्यांपर्यंत पोहोचवतील. आकाशवाणीवर दिवसभर विविध देशभक्तीपर आणि सांस्कृतिक कार्यक्रम प्रसारित केले जातील.
दूरदर्शन वाहिन्यांवर, डीडी नॅशनल यूट्यूब वाहिनीवर मल्टीपल लाइव-स्ट्रीम्सवर हाई-डेफ्निशन व्ह्यू मध्ये या भव्य सोहळ्याच्या प्रसारणाव्यतिरिक्त लाल किल्याच्या तटबंदीच्या 360 अंशातील दृष्यांसह मनोहारी परिदृष्य और दुर्मिळ दृष्यांसह तुमच्या स्मार्टफोनवरही संपूर्ण प्रसारण पोहोचविण्यात येईल.
15 ऑगस्ट रोजी प्रसार भारतीसह स्वातंत्र्य दिन साजरा करा! दूरदर्शन नेटवर्क, आकाशवाणी सेवा आणि आमच्या डिजिटल मंचाच्या अनेक वाहिन्यांवरून थेट सहभागी व्हा!
वर नमूद केलेल्या डीडी नॅशनल यूट्यूब वाहिनीवरील मल्टीपल लाइव-स्ट्रीम्सची प्लेलिस्ट येथे आहे-
https://www.youtube.com/playlist?list=PLUiMfS6qzIMxGJdFoUqwuo7C8UBF6w1F7
आर्थिक व्यवहार विषयक मंत्रिमंडळ समिती
वर्ष 2014-15 ते 2018-19 या कापूस वर्षात किमान आधारभूत मूल्यातंर्गत झालेल्या व्यवहारांमधील नुकसान भरपाई खर्चास केंद्रीय मंत्रिमंडळाची मंजुरी
नवी दिल्ली, 21 मार्च 2020
पंतप्रधान नरेंद्र मोदी यांच्या अध्यक्षते खालील केंद्रीय मंत्रिमंडळाने, महाराष्ट्र राज्य सहकारी कापूस विकास विपणन फेडरेशन मर्यादितला, महाराष्ट्र राज्यात किमान आधारभूत किंमत व्यवहारअंतर्गत व्यवहार करण्यास कार्योत्तर मंजुरी दिली आहे. भारतीय कापूस महामंडळ मर्यादित यांनी वर्ष 2017-18 आणि वर्ष 2018-19 या कापूस वर्षात उपअभिकर्ते म्हणून काम केले.
आर्थिक व्यवहार विषयक केंद्रीय समितीने, एकूण 312.93 कोटी रुपयांच्या खर्चाला मान्यता दिली.  हा खर्च महसुल विभागा अंतर्गत वर्ष 2017-18 आणि वर्ष 2018 -19 दरम्यान किमान आधारभूत किंमत व्यवहारासंदर्भात सीसीआय आणि एमएससीसीजीएमएफएलला झालेल्या तोट्याच्या भरपाई स्वरूपात देण्यात येणार आहे.
आर्थिक व्यवहारविषयक समितीने, 748.08 कोटी रुपयांच्या  अतिरिक्त खर्चाला मंजुरी दिली. हा खर्च महसूल विभागांतर्गत सीसीआय आणि एमएससीसीजीएमएफएल यांनी किमान आधारभूत किंमत व्यवहारांमध्ये 2014-15 आणि 2015-16 साली केलेल्या खरेदी-विक्री मधील नुकसानीसाठी देण्यात आला.
कापूस किमान आधारभूत किंमत व्यवहारांसाठी ही मदत असून, याद्वारे कापसाच्या किंमती स्थिर राहण्यास मदत होईल तसेच शेतकऱ्यांच्या हिताचे संरक्षण करण्याचा उद्देश पूर्ण होईल.
B.Gokhale/D.Rane
(Visitor Counter : 132
निती आयोग
भारतातील महिला उद्योजकतेला चालना देण्यासाठी नीति आयोगाची सिस्कोसोबत भागीदारी
नीति आयोगाच्या महिला उद्योजकता मंचाचा  पुढचा टप्पा, सिस्कोचे तंत्रज्ञान आणि देशभरातील महिलांच्या मालकीचे उद्योग आणखी वाढवण्यासाठी भारताच्या स्टार्टअप परिसंस्थेबरोबर काम करण्याच्या अनुभवाचा लाभ उठवेल
नवी दिल्ली, 26 ऑगस्ट 2021
देशभरातील महिला उद्योजकांना सक्षम करण्याच्या सामायिक वचनबद्धतेच्या पार्श्वभूमीवर नीती आयोग आणि सिस्कोने आज महिला उद्योजकता मंचाचा पुढील टप्पा सुरू केला. "WEP Nxt" शीर्षक असलेला नीति आयोगाच्या महत्वाकांक्षी मंचाचा हा पुढचा टप्पा सिस्कोचे तंत्रज्ञान आणि देशभरातील महिलांच्या मालकीचे उद्योग आणखी वाढवण्यासाठी भारताच्या स्टार्टअप परिसंस्थेबरोबर काम करण्याच्या अनुभवाचा लाभ उठवेल.
अमिताभ कांत , अण्णा रॉय , मारिया मार्टिनेझ , डेझी चित्तीलापिल्ली  आणि हरीश कृष्णन,  या कार्यक्रमाला उपस्थित होते.
महिला उद्योजकता मंचाचा प्रारंभ सुरुवातीला नीति आयोगाने 2017 मध्ये केला. हे अशा प्रकारचे पहिले एकीकृत पोर्टल आहे जे विविध पार्श्वभूमी असलेल्या महिलांना एकत्र आणते.
तसेच या उपक्रमाचा एक भाग म्हणून, नॅसकॉम फाउंडेशन, सत्व कन्सल्टिंग आणि डीअसरा फाउंडेशनच्या सहकार्याने, वैयक्तिक आणि उद्योग स्तरावर महिला उद्योजकांना भेडसावणाऱ्या आव्हानांना सामोरे जाण्यासाठी तंत्रज्ञान-आधारित अनुभव आणि सहभाग सक्षम करेल आणि विकासाच्या नव्या संधी निर्माण करेल.
“सहाव्या आर्थिक जनगणनेनुसार, देशातील एकूण उद्योजकांच्या 13.76% म्हणजेच देशातील 58.5 दशलक्ष उद्योजकांपैकी 8.05 दशलक्ष उद्योजक महिला आहेत. भूतकाळात ही एक गमावलेली संधी असू शकते, परंतु मला विश्वास आहे की केंद्र सरकार आणि खाजगी क्षेत्र महिला उद्योजकता मंच सारख्या उपक्रमांद्वारे भागीदारी करत असल्यामुळे आपण नवभारतचे स्वप्न साकार करू शकू - जिथे पुरुष आणि स्त्रियांना विकासात सहभागी होण्याची समान संधी असेल”, असे नीति आयोगाचे मुख्य कार्यकारी अधिकारी अमिताभ कांत म्हणाले.
सिस्कोच्या मुख्य कार्यकारी अधिकारी मारिया मार्टिनेझ म्हणाल्या, "आपण अर्थव्यवस्था सावरण्याच्या नवीन टप्प्यात प्रवेश करत असून वैविध्यपूर्ण, सर्वसमावेशक आणि डिजिटली-सक्षम जग अधिक समृद्ध बनवण्याबाबत सहमती होताना दिसत आहे ."
नीति आयोगाच्या महिला उद्योजकता मंचाबद्दल
महिला उद्योजकता मंच  हा नीती आयोगाचा महत्वाकांक्षी उपक्रम असून महिला उद्योजकांसाठी अशा प्रकारचे एकीकृत माहिती पोर्टल आहे. उद्योग संबंध आणि विद्यमान कार्यक्रम आणि सेवांविषयी जागरूकता सुधारण्यासाठी तसेच मदत, शिक्षण संसाधने, निधी उभारणीच्या संधी आणि मार्गदर्शन उपलब्ध करून देते. परिसंस्थेतील माहिती विषमता दूर करणारा मंच बनण्याच्या व्यापक उद्देशाने, महिला उद्योजकता मंच हा महिला उद्योजकांशी संबंधित माहिती आणि सेवांसाठी वन स्टॉप सोल्यूशन म्हणून काम करतो. या मंचावर सध्या 16,000 पेक्षा जास्त नोंदणीकृत वापरकर्ते आणि 30 भागीदार आहेत. निधी आणि आर्थिक व्यवस्थापन, इन्क्युबेशन, कर आणि अनुपालन सहाय्य, उद्योजक कौशल्य आणि मार्गदर्शन, समुदाय आणि नेटवर्किंग आणि विपणन सहाय्य या सहा क्षेत्रांवर ते लक्ष केंद्रित करते.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 495